አድስ አበባ ፣ የካቲት አስር ፣ ሁለት ሽህ ኤፍ ቢ ሲ የኢትዮጵያ ንግድ ባንክ በሁለት ሽህ የመጀመሪያ ግማሽ በጀት አመት ሰማኒያ ሶስት ነጥብ ሁለት ቢሊየን ብር የተቀማጭ ገንዘብ ማሰባሰብ መቻሉን አስታወቀ። በግማሽ አመቱ ባንኩ ሁለት ነጥብ አምስት ሚሊየን አዳድስ የተቀማጭ ሂሳቦችን ያስከፈተ ሲሆን የእቅዱን ሁለት መቶ ሃያ አንድ በመቶ በማከናወን ተጨማሪ ሰማኒያ ሶስት ነጥብ ሁለት ቢሊየን ብር ተቀማጭ ገንዘብ ሊያሰባስብ ችሏል። በተመሳሳይ በመጀመሪያው ግማሽ አመት ውስጥ ሃያ ስድስት ነጥብ አንድ ቢሊየን ብር ከተበዳሪወች መሰብሰብ ተችሏል። በተጨማሪም ለተለያዩ የመንግስትና የግል የልማት ፕሮጀክቶች ማስፈጸሚያና ለገቢና ወጭ ንግድ የሚውል የውጭ ምንዛሪ በማሰባሰብ በግማሽ በጀት አመቱ የሁለት ነጥብ አምስት ቢሊየን ዶላር አቅርቦት አድርጓል። እስከ በጀት አመቱ ግማሽ ድረስ የኢትዮጵያ ንግድ ባንክ ጠቅላላ ሃብት ዘጠኝ መቶ ሶስት ነጥብ ስድስት ቢሊየን ብር መድረሱን ከባንኩ ያገኘነው መረጃ ያመላክታል። የባንኩ አጠቃላይ የተቀማጭ ገንዘብ ክምችት ስድስት መቶ ሰባ ስምንት ነጥብ ሰባት ቢሊየን ብር የደረሰ ሲሆን ይህም ከእቅድ በላይ የአንድ መቶ ሰባት በመቶ ክንውን ማሳየጡ ተገልጿል። የኢትዮጵያ ንግድ ባንክ በሃገሪቱ ለሚከናወኑ የልማት ፕሮጀክቶች በግማሽ በጀት አመት ውስጥ አርባ ሰባት ነጥብ ሁለት ቢሊየን ብር አድስ ብድር አቅርቧል። ከዚህ ባለፈም የባንኩ ደንበኞች ቁጥርም ሃያ ሰባት ነጥብ አምስት ሚሊየን ደርሷል። ከፌስቡክ ገፃችን በተጨማሪ ወቅታዊ፦ ትኩስ እና የተሟሉ መረጃወችን ለማግኘት፡ ድረ ገጽ፦ ዩቲዩብ ቻናል፦ ቴሌግራም፦ ትዊተር፦ በመወዳጀት ይከታተሉን። ዘወትር፦ ከእኛ ጋር ስላሉ እናመሰግናለን።